24.09.2015
Рауль Ҳаџьымба аҧсылманцәа зегьы ирыдиныҳәалеит Кәырбан-ныҳәа.
Ҳаҭыр зқәу ҳауаажәлар!
Иахьа адунеи иқәынхо аҧсылманцәа зегьы мҽхакы ҭбаала иазгәарҭоит Кәырбан-ныҳәа. Акыр шәышықәса раахыс адунеиаҿы ари атрадициа иадырҳәалоит агәбылра, аҳалалра, арыцҳаибашьара, ауаҩы игәцаракра.
Кәырбан-ныҳәа иамоуп аҧсҭазааратә ҵак ду. Уи зызку, раҧхьаӡа иргыланы, ауаа реизааигәатәра, реизыразра ауп. Ҳара ҳтәылаҿы ианакәзаалакь адинқәа зегьы аилибакаара рыбжьан. Урҭ еидызкылоз хәарҭарақәан: адоуҳатә акзаара, аҭынчра, ауаҩышәара, агәҭакы бзиа реиҧш иҟаз агәуманисттә еилкаарақәа.
Иахьагьы асеиҧш аизыҟазаашьақәа аҧыжәара шрымац ирымоуп ҳаҧсадгьыл аҿы!
Аҧсынтәыла иҟоу ҳауаажәлар, иара убас адунеи ахьынӡанаӡааӡо инхо ҳџьынџьуаа, ҳдиаспорақәа зегьы гәык-ҧсыкала ишәыдысныҳәалоит абри аҧсылмантә ныҳәа ду!
Ишәзеиҕьасшьоит агәамч ҕәҕәа, ахирра, аманшәалара, аныҳәатә гәалаҟара бзиа!
Рауль Ҳаџьымба